‘বন্দেমাতারম’ নিয়ে সংসদে আলোচনার আগেই বিক্ষোভে তৃণমূল!

ওয়েব ডেস্ক : বাংলার মাটিতে তৈরি দেশাত্মবোধক গান ‘বন্দেমাতারম’ (Vande Mataram) নিয়ে সোমবার সংসদে শুরু হচ্ছে বিশেষ আলোচনা। বঙ্কিমচন্দ্র চট্টোপাধ্যায় সৃষ্ট এই স্তোত্রের ৫০ বছর পূর্তি উপলক্ষে লোকসভায় বিশেষ আলোচনা করবেন প্রধানমন্ত্রী নরেন্দ্র মোদি (Narendra Modi)। প্রতিটি রাজনৈতিক দলই এতে অংশ নেবে। কিন্তু তার আগেই সংসদ ভবনের বাইরে বাংলার বকেয়া নিয়ে ফের সরব হলেন তৃণমূল সাংসদরা (TMC)।

এদিন ফের ১০০ দিনের কাজ থেকে শুরু করে একাধিক প্রকল্পে কেন্দ্র যে পশ্চিমবঙ্গের (West Bengal) প্রতি বঞ্চনা করছে, তা নিয়েই সরব হয়েছেন তৃণমূল সাংসদরা। প্রতিবাদ দেখালেন ডেরেক ও ব্রায়েন, দোলা সেন, শতাব্দী রায়, রচনা বন্দ্যোপাধ্যায়রা। তাঁদের হাতে যে সব পোস্টার ছিল তাতে কোনও টাতে লেখা রয়েছে ‘বিজেপি পরিকল্পিতভাবে বাংলাকে বঞ্চিত করেছে’, আবার কোনওটিতে লেখা ‘মনরেগার টাকা এখনও বাকি’। ইংরেজি-বাংলা মিলিয়ে সেই সব লেখা ছিল পোস্টারে।

আরও খবর : লোকসভায় ‘বন্দেমাতরম’ বিষয়ে আলোচনা, সূচনা করবেন প্রধানমন্ত্রী

হাতে এসব পোস্টার নিয়ে সংসদ ভবনের বাইরে স্লোগানও দেন তৃণমূল সাংসদরা। দেখা গেল রেক ও ব্রায়েন, দোলা সেন, মৌসম বেনজির নুর, ঋতব্রত বন্দ্যোপাধ্যায়, শতাব্দী রায়, রচনা বন্দ্যোপাধ্যায়, মিতালি বাগ, প্রতিমা মণ্ডল, বাপি হালদার, সকলের হাতেই রয়েছে এই ধরণের পোস্টার।

প্রসঙ্গত, গত ১ ডিসেম্বর থেকে সংসদে শুরু হয়েছে শীতকালীন অধিবেশন (Winter Session in Parliament)। যা চলবে ১৯ ডিসেম্বর পর্যন্ত। কিন্তু মোদি সরকারকে চাপে রাখতে সংসদের ভিতরে-বাইরে কী করতে হবে, তার রপরেখা তৃণমূল সাংসদদের তৈরি করে দিয়েছেন তৃণমূলের সর্বভারতীয় সাধারণ সম্পাদক অভিষেক বন্দ্যোপাধ্যায়। তার পরাপর্শেই তৃণমূলের সাংসদরা প্রতিবাদ দেখাচ্ছেন। বিভিন্ন বিষয় নিয়ে কেন্দ্রের বিরুদ্ধে সুর চড়িয়েছেন সাংসদরা।

দেখুন অন্য খবর :